Μπέρνι Σο

Ο Μπέρνι Σο (αγγλ. Bernie Shaw, 15 Ιουνίου 1956) είναι Καναδός τραγουδιστής, γνωστός για τη συνεργασία του με το βρετανικό χαρντ ροκ συγκρότημα Uriah Heep στους οποίους παραμένει από το 1986 μέχρι σήμερα.

 Ο Σο γεννήθηκε στη Βικτώρια του Καναδά το 1956. Κατά τα εφηβικά του χρόνια αγόρασε την πρώτη του κιθάρα αλλά ξεκίνησε τη μουσική του καριέρα σαν τραγουδιστής του συγκροτήματος Cold Sweat, το 1974. Οι Cold Sweat μετονομάστηκαν σε Buckshot και περιόδευσαν για μερικούς μήνες πριν διαλυθούν λόγω έλλειψης ενδιαφέροντος από τους μάνατζερ να προωθήσουν το συγκρότημα. Ο Σο έπαιξε για εννέα μήνες με το επόμενο συγκρότημα του, τους Legend, πριν μετακομίσει πίσω στη Βικτώρια. Τον Δεκέμβριο του 1978 εντάχθηκε στο συγκρότημα των Grand Prix και τραγούδησε στον πρώτο τους, ομώνυμο δίσκο ο οποίος κυκλοφόρησε το 1980. Τον Οκτώβριο του 1981 αντικαταστάθηκε από τον Ρόμπιν ΜακΚόλεϊ και δύο μήνες αργότερα, εντάχθηκε στο χέβι μέταλ συγκρότημα των Praying Mantis, για να ηχογραφήσει μαζί τους το 12" σινγκλ "Tell Me the Nightmares Wrong". Ο Σο εμφανίστηκε σε πολλές ζωντανές εμφανίσεις με τους Praying Mantis, συμπεριλαμβανομένου του φεστιβάλ του Ρέντινγκ το 1982, αλλά δεν ηχογράφησε ποτέ κάποιο στούντιο δίσκο μαζί τους. Από το Δεκέμβριο του 1983 μέχρι τα μέσα της επόμενης χρονιάς έπαιξε με το χαρντ ροκ συγκρότημα Escape του πρώην ντράμερ των Iron Maiden, Κλάιβ Μπαρ. Το καλοκαίρι του 1984, κυκλοφόρησαν το δίσκο "Throwing Shapes", με τη νέα ονομασία Stratus. Οι Stratus συμμετείχαν στο σάουντρακ της cult ταινίας "Class of Nuke 'Em High" (εναλλ. τίτλος "Atomic High School") με το τραγούδι "Run for your Life". Σε μία συναυλία των Stratus στο κλαμπ "Marquee" του Λονδίνου, ο Μικ Μποξ βρισκόταν στο κοινό και του πρότεινε να ενταχθεί στους Uriah Heep, οι οποίοι έψαχναν για τραγουδιστή. Ο πρώτος δίσκος του Σο με το νέο του συγκρότημα ήταν ο ζωντανά ηχογραφημένος "Live in Moscow", ενώ ένα χρόνο αργότερα κυκλοφόρησε ο πρώτος στούντιο δίσκος των Uriah Heep με τον Σο στη σύνθεση τους, "Raging Silence", ενώ ακολούθησε το "Different World" το 1991. Το 1995, μετά την κυκλοφορία του δίσκου "Sea of Light", αντιμετώπισε σοβαρά προβλήματα με τις φωνητικές του χορδές και αντικαταστάθηκε για μερικές ζωντανές εμφανίσεις από τον πρώην τραγουδιστή του συγκροτήματος Τζον Λότον. Μετά από μία μικρή επέμβαση, επέστρεψε στην ενεργό δράση με τους Uriah Heep, ξεκινώντας παράλληλα, το προσωπικό του σχήμα με την ονομασία Transit. Το 1996, δημιούργησε τους Collins-Shaw Project με τον Ντέηλ Κόλινς και τον Ντον Ρέσταλ, ηχογραφώντας μαζί τους το ΕΡ σινγκλ "Picking Locks", το 1997, αλλά και το σινγκλ "Sad Song". Το Σεπτέμβριο του 1997 συμμετείχε στο δίσκο "Church in the Wildwood" του Κέβιν Γουίλιαμς. Άλλοι δίσκοι του Σο με τους Uriah Heep είναι το "Sonic Origami" του 1998, το "Wake the Sleeper" του 2008, το "Celebration" το 2009, το "Into the Wild" το 2011 και το "Outsider" του 2014. Grand Prix - 1980 Tell Me the Nightmares Wrong - EP σινγκλ, 1982 Throwing Shapes - 1984 Live in Moscow - 1988 Raging Silence - 1989 Different World - 1991 Sea of Light - 1995 Spellbinder Live - 1996 Sonic Origami - 1998 Acoustically Driven - 2001 Electrically Driven - 2001 The Magician's Birthday Party - 2002 Wake the Sleeper - 2008 Celebration - 2009 Into the Wild - 2011 Live in Armenia - 2011 Outsider - 2014 Picking Locks - ΕΡ σινγκλ, 1997 Bernie Shaw - Uriah Heep Bernie Shaw | Biography & History | AllMusic Bernie Shaw | Credits | AllMusic